text: I’ayaw no pipasadakan to Sakacecay-Kinpo, awaay to ko ikakaay no Sawara’an a mikowanay to monako. 1918 miheca saka 7 folad, matalitlid to cecay a kakaketonan-tilid, o mamipa’ading to Monako ko Fransu Sakatolo-Kapolongan kitakit. Ona kakaketonan-tilid matiliday i « Fanersay Sakarihaday-Kakaketonan »,roma sato i, mido’edo ko sowal no Fransu a mifalic ko sieci,sofitay ato saka’orip. 1919 miheca matatilid to kakaketonan ko Fransu ato Monako, ano mapatay ko Tapang no Monako, awa ko wawa to mamirocok malahonti i, pateko han to ko Monako i Fransu.O Fransu ato Monako i 2002 miheca misiiked a matatilid to roma a Kakaketonan, ano awaawa ko mamirocok malahonti no Monako, o misiikeday a kitakit ko Monako. Pararid a paini to sapipa’ading ko Fransu. I Sakatosa Lalood-nohekal a miheahecaan, i 1940 miheca saka 6 folad malowid ko Fransu, orasaka o Italiya to ko mi’ecoay a maro’ i kakala’edan no Italiya ato Fransu, madado’edo ko sera no Monako ato Italiya. 1942 miheca saka 11 folad, macakat i Saka’amisan-Afrika ko Nisakapotay-Kitakit(同盟國 ;Ikiris a sowal :Allies of World War II；Rosiya a sowal :Антигитлеровская коалиция), maaro’ no safitay no Italiya ko Monako, 1943 miheca mikosang ko Italiya liyas sato to Monako. 1944 miheca malolol no Nisakapotay-Kitakit ko Monako.